Sikkerheden er høj. Apple Pay er særligt sikkert, da der ikke ligger kortoplysninger på telefonen, og der derfor ikke udveksles kortoplysninger mellem mobil og terminal. Der er altså ikke et kortnummer, der kan aflures. Derudover benyttes en række avancerede krypteringer af data. Skulle der alligevel ske et misbrug, vil du være ligeså godt dækket, som når du benytter det fysiske betalingskort. Vi anbefaler, at du sætter mobilen til automatisk at låse, når du ikke bruger den, så andre ikke kan få adgang til mobilen og Apple Pay. For at godkende betalinger med Apple Pay, skal du godkende med Face ID eller Touch ID. Da det er dit ansigt eller fingeraftryk, der aflæses, er der heller ingen pinkode, der kan aflures. Mister du din mobil, skal du øjeblikkeligt kontakte os, så kortene i Apple Pay kan blive spærret.